שוק נעלי הספורט: למה אנשים מוכנים לשלם על נעליים משומשות יותר מאשר על חדשות? - כלכלה קלה
שוק נעלי הספורט: למה אנשים מוכנים לשלם על נעליים משומשות יותר מאשר על חדשות?
ראשי » פייסבוק » שוק נעלי הספורט: למה אנשים מוכנים לשלם על נעליים משומשות יותר מאשר על חדשות?
טום קרגנבילד אפריל 30, 2019 21:04 אין תגובות
תחשבו שקניתם נעלי ספורט, לבשתם אותם פעם או פעמיים, גיליתם שהן לא ממש נוחות וזרקתם אותן לארון. אחרי כמה זמן נזכרתם בנעליים וחשבתם שאולי כדאי למכור אותם כדי לא להפסיד יותר מידי כסף. אתם נכנסים לאינטרנט מתחילים לברר מחירים ומגלים שהנעליים שקניתם שוות הרבה מאוד כסף, הרבה יותר ממה ששילמתם. מה בדיוק קורה פה?
בארצות הברית, שוק נעליי הספורט מיד שניה התפתח מאוד בשנים האחרונות והוא כולל כנסים למכירת נעלי ספורט ואפליקציות שמשמשות למסחר בנעליים. המקצוענים בתחום משקיעים הרבה מאוד זמן בזיהוי דגמי הנעליים שצפויים להגדיל את הרווח שלהם והשקעות נכונות יכולות להיות שוות להרבה מאוד כסף.
נעל נייק מדגם Air Jordan 1 X Off-White נמכרה בחנות במחיר של 190$ והיום שווה בשוק 3,475 דולר במצב חדש. במקרים של נעליים מאוד נדירות שולי הרווח אפילו יותר קיצוניים, נעלי נייק ללא שרוכים, בסגנון הנעליים מהסרט "בחזרה לעתיד", נמכרו בכמות מצומצמת בהגרלה בעלות של 10 דולר. היום הנעליים שוות בשוק 49 אלף דולר.
מה שיקבע את מחיר הנעליים יכלול בין היתר את איכות שימור הנעל, כמות הנעליים הזמינות בשוק, כמות האנשים שרוצים לקנות את הנעל והעיצוב של הנעל ועד כמה היא אופנתית. הנעליים שעונות על כל הקריטריונים ומגדילות את השווי שלהן בצורה הטובה ביותר הן נעלי Air Jordan. יו-מינג וו, מי שמארגן כנסים למכירת נעליים למחייתו, משווה את הנעליים לדגמי פרארי ספציפיים שהופכים ליותר ויותר מבוקשים ככל שהשנים עוברות.
על פי הערכה של וו, גודל שוק מכירת הנעליים מיד שנייה שווה ל-3 עד 5 מיליארד דולר. וו מארגן 13 כנסים בשנה ברחבי העולם עם רווחים שעומדים על מיליון דולר לכנס. תחום מכירת נעליים יד שניה לא שונה בהרבה ממכירת חוברות קומיקס נדירות או צעצועים נדירים ובכל המקרים מדובר בשווקים ששווים הרבה מאוד כסף למי שיודע לזהות את ההשקעה הנכונה בזמן.
לפוסט נוסף על סיפור ההצלחה המדהים של נעלי אייר ג'ורדן:
http://bit.ly/2DBBFeL